31972R0679
L 081/1
JURNALUL OFÍCIAL AL UNIUNII EUROPENE
REGULAMENTUL (CEE) NR. 679/72 AL COMISIEI
din 29 martie 1972
privind clasificarea anumitor mărfuri la pozițiile sau subpozițiile 69.09 A, 69.11, 69.13 B și 69.14 A din Tariful Vamal Comun
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 97/69 al Consiliului din 16 ianuarie 1969 privind măsurile care trebuie luate pentru aplicarea uniformă a Nomenclaturii Tarifului Vamal Comun (1), în special articolul 3,
întrucât, pentru a asigura aplicarea uniformă a Nomenclaturii Tarifului Vamal Comun, este necesar să se adopte dispoziții pentru clasificarea produselor de tipul „vitreous china” sau „semi-vitreous china”, care sunt produse din ceramică mai mult sau mai puțin vitrificată, din material ceramic de culoare alb-cenușie sau colorat artificial, care nu aderă la limbă;
întrucât Tariful Vamal Comun anexat la Regulamentul (CEE) nr. 950/68 al Consiliului din 28 iunie 1968 (2), astfel cum a fost modificat ultima dată prin Regulamentul (CEE) nr. 1/72 al Consiliului din 20 decembrie 1971 (3), prevede la pozițiile sau subpozițiile 69.09 A, 69.11, 69.13 B și 69.14 A produse din porțelan și la pozițiile sau subpozițiile 69.09 B, 69.12, 69.13 A, 69.13 C și 69.14 B, produsele corespunzătoare din alte materiale ceramice;
întrucât, în vederea clasificării în Tariful Vamal Comun al produselor de tipul „vitreous china” sau „semi-vitreous china” menționate anterior, trebuie să se rețină printre proprietățile caracteristice ale porțelanului acelea care se referă la porozitate, densitate și transluciditate;
întrucât produsele de tipul „vitreous china” sau „semi-vitreous china” trebuie clasificate la pozițiile sau subpozițiile 69.09 A, 69.11, 69.13 B sau 69.14 A, după caz, atunci când prezintă simultan, între altele, următoarele caracteristici:
-
porozitate mai mică sau egală cu 3 %;
-
densitate egală sau mai mare de 2,2;
-
transluciditate până la o grosime de aproximativ 3 mm, cu condiția ca materialul ceramic să nu fie colorat în interior și nici acoperit cu lac sau cu email colorate sau opace;
întrucât, pentru a aprecia în mod uniform porozitatea și transluciditatea produselor respective, trebuie adoptate metode de analiză;
întrucât măsurile prevăzute de prezentul regulament sunt conforme cu avizul Comitetului pentru Nomenclatura Tarifului Vamal Comun,
ADOPTĂ PREZENTUL REGULAMENT:
Articolul 1
Produsele de tipul „vitreous china” sau „semi-vitreous china”, care sunt produse din ceramică mai mult sau mai puțin vitrificată, din material ceramic de culoare alb-cenușie sau colorat artificial, care nu aderă la limbă, sunt încadrate în Codul Vamal Comun la pozițiile sau subpozițiile 69.09 A, 69.11, 69.13 B sau 69.14 A, după caz, atunci când prezintă simultan:
(a)
o porozitate (coeficient de absorbție a apei) mai mică sau egală cu 3 %, în conformitate cu metoda prezentată în anexa I;
(b)
o densitate egală sau mai mare de 2,2;
(c)
o transluciditate până la o grosime de aproximativ 3 mm, în conformitate cu metoda prezentată în anexa II.
Cu toate acestea, acest criteriu nu se aplică în cazul în care materialul ceramic este colorat în interior sau este acoperit cu lac sau email colorate sau opace.
Articolul 2
Prezentul regulament intră în vigoare în a opta zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 29 martie 1972.